CELEX: 32001D0693
Language: el
Date: 2001-09-14 00:00:00
Title: 2001/693/ΕΚ: Απόφαση της Επιτροπής, της 14ης Σεπτεμβρίου 2001, περί τροποποιήσεως, για τρίτη φορά, της απόφασης 2001/532/ΕΚ περί ορισμένων μέτρων προστασίας σχετικά με την κλασσική πανώλη των χοίρων στην Ισπανία (Κείμενο που παρουσιάζει ενδιαφέρον για τον ΕΟΧ) [κοινοποιηθείσα υπό τον αριθμό Ε(2001) 2683]

Avis juridique important

|

32001D0693

2001/693/ΕΚ: Απόφαση της Επιτροπής, της 14ης Σεπτεμβρίου 2001, περί τροποποιήσεως, για τρίτη φορά, της απόφασης 2001/532/ΕΚ περί ορισμένων μέτρων προστασίας σχετικά με την κλασσική πανώλη των χοίρων στην Ισπανία (Κείμενο που παρουσιάζει ενδιαφέρον για τον ΕΟΧ) [κοινοποιηθείσα υπό τον αριθμό Ε(2001) 2683]  

Επίσημη Εφημερίδα αριθ. L 246 της 15/09/2001 σ. 0034 - 0035

Απόφαση της Επιτροπήςτης 14ης Σεπτεμβρίου 2001περί τροποποιήσεως, για τρίτη φορά, της απόφασης 2001/532/ΕΚ περί ορισμένων μέτρων προστασίας σχετικά με την κλασσική πανώλη των χοίρων στην Ισπανία[κοινοποιηθείσα υπό τον αριθμό Ε(2001) 2683](Κείμενο που παρουσιάζει ενδιαφέρον για τον ΕΟΧ)(2001/693/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 90/425/ΕΟΚ του Συμβουλίου, της 26ης Ιουνίου 1990, σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς(1), όπως τροποποιήθηκε τελευταία από την οδηγία 92/118/ΕΟΚ(2), και ιδίως το άρθρο 10 παράγραφος 3,Εκτιμώντας τα ακόλουθα:(1) Στην Ισπανία εκδηλώθηκαν εστίες κλασικής πανώλους των χοίρων.(2) Λαμβανομένου υπόψη του εμπορίου ζώντων χοίρων, τα ανωτέρω κρούσματα είναι ικανά να θέσουν σε κίνδυνο το ζωικό κεφάλαιο άλλων κρατών μελών.(3) Η Ισπανία έλαβε μέτρα στο πλαίσιο της οδηγίας 80/217/ΕΟΚ του Συμβουλίου, της 22ας Ιανουαρίου 1980, περί θεσπίσεως κοινοτικών μέτρων για την καταπολέμηση της κλασικής πανώλους των χοίρων(3), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας.(4) Η Ισπανία έλαβε επιπρόσθετα μέτρα για την ορολογική επιτήρηση της κλασικής πανώλους των χοίρων στην επικράτειά της.(5) Η Επιτροπή θέσπισε ορισμένα μέτρα προστασίας σχετικά με την κλασική πανώλη των χοίρων στην Ισπανία, με την απόφαση 2001/532/ΕΚ(4), όπως τροποποιήθηκε τελευταία από την απόφαση 2001/630/ΕΚ(5) η οποία τροποποιήθηκε δύο φορές ώστε να ληφθεί υπόψη η εξέλιξη της επιδημιολογικής κατάστασης.(6) Λόγω της επιμονής της κλασικής πανώλους των χοίρων σε ορισμένες περιοχές της Καταλωνίας στην Ισπανία, είναι αναγκαίο να παραταθούν τα μέτρα που έχουν ήδη θεσπιστεί στην περιοχή αυτή και, κατ' επέκταση, να τροποποιηθεί η απόφαση 2001/532/ΕΚ.(7) Η παρούσα απόφαση είναι σύμφωνη με τη γνώμη της μόνιμης κτηνιατρικής επιτροπής,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 11. Το παράρτημα Ι της απόφασης 2001/532/ΕΚ, αντικαθίσταται από το παράρτημα της παρούσας απόφασης.2. Στο άρθρο 7 της απόφασης 2001/532/ΕΚ, η ημερομηνία "15 Σεπτεμβρίου 2001" αντικαθίσταται από την ημερομηνία "15 Οκτωβρίου 2001".Άρθρο 2Τα κράτη μέλη τροποποιούν τα μέτρα που εφαρμόζουν στις εμπορικές συναλλαγές, κατά τρόπο που αυτά να συνάδουν με την παρούσα απόφαση, ενημερώνουν δε αμέσως περί αυτού την Επιτροπή.Άρθρο 3Η παρούσα απόφαση απευθύνεται στα κράτη μέλη.Βρυξέλλες, 14 Σεπτεμβρίου 2001.Για την ΕπιτροπήDavid ByrneΜέλος της Επιτροπής(1) ΕΕ L 224 της 18.8.1990, σ. 29.(2) ΕΕ L 62 της 15.3.1993, σ. 49.(3) ΕΕ L 47 της 21.2.1980, σ. 11.(4) ΕΕ L 192 της 14.7.2001, σ. 24.(5) ΕΕ L 220 της 15.8.2001, σ. 22.ΠΑΡΑΡΤΗΜΑ"ΠΑΡΑΡΤΗΜΑ IΣτην αυτόνομη περιφέρεια της Καταλωνίας: οι εκτάσεις (comarcas) Pla d'Urgell, Urgell, Noguera, Segrià, Garrigues και Segarra στην επαρχία Lerida."